b'\n_START_ARTICLE_\nPhilip Gourevitch\n_START_SECTION_\nAntecedents i educaci\xc3\xb3\n_START_PARAGRAPH_\nGurevich va n\xc3\xa9ixer a Filad\xc3\xa8lfia (Pennsilv\xc3\xa0nia), fill de la pintora Jacqueline Gourevitch i del professor de filosofia Victor Gourevitch, traductor de Jean-Jacques Rousseau. Ell i el seu germ\xc3\xa0 Marc, metge, va passar la major part de la seva inf\xc3\xa0ncia a Middletown (Connecticut), on el seu pare ensenyava a la Universitat de Wesleyan de 1967 a 1995. Gourevitch va graduar al Choate Rosemary Hall de Wallingford (Connecticut)._NEWLINE_Gourevitch va saber que volia ser escriptor quan anava a la universitat. Va assistir a la Universitat de Cornell. Va prendre un descans durant tres anys per concentrar-se plenament en l\'escriptura. Es va graduar el 1986. El 1992 va obtenir un M`sdyrt de Belles Arts en ficci\xc3\xb3 del Programa d\'Escriptura a la Universitat de Col\xc3\xbambia. Gourevitch va publicar algunes narracions breus en revistes liter\xc3\xa0ries, abans de passar a la no-ficci\xc3\xb3.\n_START_SECTION_\nNova York\n_START_PARAGRAPH_\nGourevitch va treballar per The Forward de 1991 a 1993, primer com a cap d\'oficina a Nova York i despr\xc3\xa9s com a editor cultural. Ho va deixar per seguir una carrera com a escriptor freelance, publicant articles en nombroses revistes com Granta, Harper\'s, The New York Times Magazine, Outside, i The New York Review of Books, despr\xc3\xa9s es va unir a The New Yorker. Tamb\xc3\xa9 ha escrit per a moltes altres revistes i peri\xc3\xb2dics i ha estat a la junta de jutges que concedeixen el premi PEN / Newman\'s Own de lliure expressi\xc3\xb3.\n_START_SECTION_\nRuanda\n_START_PARAGRAPH_\nGourevitch es va interessar per Ruanda el 1994, ja que seguia informes de not\xc3\xadcies sobre el genocidi. Frustrat per la seva incapacitat per comprendre els esdeveniments de lluny, va comen\xc3\xa7ar a visitar Ruanda el 1995 i durant els propers dos anys va fer nou viatges al pa\xc3\xads i als pa\xc3\xafsos ve\xc3\xafns (Zaire/Congo, Burundi, Uganda, Tanz\xc3\xa0nia) per informat sobre el genocidi i les seves conseq\xc3\xbc\xc3\xa8ncies._NEWLINE_El seu llibre We Wish to Inform You That Tomorrow We Will Be Killed with Our Families fou publicat en 1998, i va guanyuar el Premi del Cercle de Cr\xc3\xadtics Nacional del Llibre, el George Polk Book Award, el premi del llibre de Los Angeles Times, el premi Cornelius Ryan de l\'Overseas Press Club, el Premi Helen Bernstein de la Biblioteca P\xc3\xbablica de Nova York, el Premi Martha Albrand per Primera No Ficci\xc3\xb3 del PEN American Center, i a Anglaterra, Premi First Book de The Guardian. L\'africanista Ren\xc3\xa9 Lemarchand va afirmar, que la hist\xc3\xb2ria de Ruanda sigui totalment coneguda avui dia als Estats Units es deu molt a l\'obra de Philip Gourevitch i Alison Des Forges. Ha estat descrit pel diari brit\xc3\xa0nic The Observer com "el principal escriptor mundial sobre Ruanda".\n_START_SECTION_\nPeriodisme de campanya\n_START_PARAGRAPH_\nEn una segona edici\xc3\xb3, publicada el 2001, titulada "A Cold Case", tracta d\'un doble homicidi a Manhattan que va quedar sense resoldre durant 30 anys. El 2004, Gourevich va ser assignat per cobrir les Eleccions presidencials dels Estats Units de 2004 per "The New Yorker".\n_START_SECTION_\nThe Paris Review\n_START_PARAGRAPH_\nVa ser nomenat editor de The Paris Review el mar\xc3\xa7 de 2005 i va ocupar aquesta posici\xc3\xb3 fins a mar\xc3\xa7 de 2010. Tamb\xc3\xa9 \xc3\xa9s redactor de The Paris Review Interviews, Volumes I-IV. El primer volum , pel qual va escriure la introducci\xc3\xb3, es va publicar el 2006.\n_START_SECTION_\nHonors\n_START_PARAGRAPH_\nEl treball de Gourevitch ha rebut nombrosos premis, incl\xc3\xb2s el Premi del Cercle de Cr\xc3\xadtics Nacional del Llibre, el George Polk Book Award, el Los Angeles Times Book Award, el premi Cornelius Ryan de l\'Overseas Press Club, el Premi Helen Bernstein de la Biblioteca P\xc3\xbablica de Nova York, i a Anglanterra, The Guardian First Book Award. El 2017, va rebre una beca Creative Nonfiction Whiting per completar el seu llibre You Hide That You Hate Me And I Hide That I Know. Els seus llibers han estat tradu\xc3\xafts a 10 idiomes.\n_START_SECTION_\nPersonal\n_START_PARAGRAPH_\nGourevitch \xc3\xa9s casat amb l\'escriptora de The New Yorker Larissa MacFarquhar. Viu a la ciutat de Nova York.'